Document ID: 31977D0144

Odločba Komisije
z dne 22. decembra 1976
o standardni kodi in pravilih za transkripcijo podatkov statističnih raziskovanj intenzivnih sadovnjakov z nekaterimi vrstami sadnih dreves v strojno čitljivo obliko in o mejah pridelovalnih območij za ta raziskovanja
(77/144/EGS)
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske gospodarske skupnosti,
ob upoštevanju Direktive Sveta 76/625/EGS z dne 20. julija 1976 o statističnih raziskovanjih, ki jih države članice izvajajo zaradi ugotavljanja proizvodnega potenciala intenzivnih sadovnjakov nekaterih vrst sadnega drevja1, in zlasti člena 4(2) in (4) Direktive,
ker oprema, ki jo ima na voljo Komisija za analizo rezultatov raziskovanj intenzivnih sadovnjakov nekaterih vrst sadnih dreves, in potreba po njeni racionalni uporabi zahteva, da se določi strojna čitljiva oblika, skladno z opremo, in da se predpiše standardni format za transkripcijo podatkov v strojno čitljivo obliko;
ker na nekaterih pridelovalnih območjih obstajajo homogene podnebne in agronomske razmere, kar pomeni približno enak pridelek sadja na hektar; ker uporaba rezultatov raziskovanj za posamezna pridelovalna območja omogoča natančnejšo srednjeročno oceno pridelka; ker je zato treba določiti meje takšnih pridelovalnih območij;
ker so ukrepi iz te odločbe v skladu z mnenjem Stalnega odbora za statistiko kmetijstva,
SPREJELA NASLEDNJO ODLOČBO:
Člen 1
Strojno čitljiva oblika podatkov iz člena 2 Direktive 76/625/EGS, poslanih iz držav članic, ki računalniško obdelujejo podatke iz statističnih raziskovanj, so lahko magnetni trak ali luknjane kartice (z 80 stolpci).
Člen 2
Standardni format, kode in pravila za transkripcijo podatkov, določenih v členu 2 Direktive 76/625/EGS, na magnetne trakove ali luknjane kartice z 80 stolpci in upravni postopek za prenos datotek na magnetnih trakovih v Statistični urad Evropskih skupnosti se določijo v prilogah k tej odločbi.
Člen 3
Meje pridelovalnih območij, ki jih je treba sprejeti, so določene v prilogah k tej odločbi.
Člen 4
Ta odločba je naslovljena na države članice.
V Bruslju, 22. decembra 1976

Labels: 7
12
6